
DEROR ER ET BUDGETFORLIG MED BEBOERLISTEN, VELFÆRDSLISTEN OG ENHEDSLISTEN UMULIG – og dermed venstrefløjen

Resume:
Beboerlisten, Velfærdslisten og Enhedslisten er ikke nøglen til mere velfærd i Randers kommune, for de borgere der måtte ønske sig dette - tvært imod. Gennemgås deres budget 2025 - 2028 kan der kun konkluderes, at de tre lister ikke er en del af løsningen i årerne der kommer, hvis velfærd i Randers kommune skal opprioriteres – de er en stor del af problemet. De tre listers budget 2025 – 2028 er virkelighedsfjern – i deres fremlagte budgetforslag 2025 – 2028 budgetteres der i de enkelte år med mellem 200 – 300 millioner kroner af såkaldte fantasipenge. SF-Randers er mere realistiske i deres SF-budget, end den yderste venstrefløj er.  SF-Randers budgetterer også med pænt mange fantasi-penge, især i de tre yderste budgetår, hvor SF-Randers i hver af disse år tryller mellem 65 – 100 fantasi-millioner kroner frem. Fantasi-penge er penge, der ikke findes i Randers kommunes virkelige verden. 
 I både SF-Randers og især i de tre venstrefløjs-listers fællesbudget ses tillige mange besparelsesforslag, der er umulige at gennemføre i den virkelige verden. 
Det er indlysende, at listerne og SF-Randers` millioner af fantasi-penge og urealistiske besparelsesforslag giver råd til mere velfærd, end B, S, V og K`s forligsbudget indeholder.
MEN. Fantasipenge og trylleri giver kun mere velfærd på budgetpapiret – fantasipenge giver ikke reel mulighed for mere velfærd i hverdagen til Randers kommunes borgere, når det kommer til stykket. Giver ikke flere penge til børnene, de unge, de ældre og de udsatte borgere. Vigtigt at huske på, når man i tiden der kommer, hører mange velfærdsopråb i pressen fra Randers kommunes fire venstrefløjspartier og lister, nævnt her i resumeet.

Undersøgelse af Beboerlisten, Velfærdslisten og Enhedslistens fælles budget 2025 – 2028 og SF-Randers`.
OBS. Data til denne undersøgelse er hentet i Beboerlisten, Velfærdslisten og Enhedslistens fælles budgetforslag, og hos SF-Randers` budgetforslag for 2025 – 2028.

Indledning
Radikale Venstre ville gerne have haft et Budget 2025 – 2028 der var tonet i en mere social retning, end det der vedtages i dag. For at det kan lade sig gøre, da skal et realistisk flertal kunne skabes. 
Første formål med denne mini undersøgelse er at dokumentere, at det er umuligt at samle et mere socialt budget-flertal blandt Randers Byråds politiske grupper til venstre side i byrådssalen – desværre. De tre yderste venstrefløjspartier er billedlig talt økonomisk og politisk tonedøve, og er den uigennemtrængelige ”bjælke”, der forhindrer at velfærden til kommunens borgere i højere grad kan prioriteres, når budgetter vedtages. 
At Beboerlisten, Velfærdslisten og Enhedslisten ikke er med i kommune-budgetter, er klart reglen. Det læses i nedenstående tabel 1. Som det ses af tabellen, har kun en af de tre politiske grupperinger på den yderste venstrefløj været med i en budgetaftale i storkommunens tid. Det er Beboerlisten tilbage i 2009. 
Altså i løbet af 18 år har Beboerlisten kun deltaget i et budget (for hele 15 år siden), og Velfærdslisten har i sine snart 12-årige levetid og Enhedslisten i sine 7 år i Randers Byråd aldrig nogensinde været deltager i et budgetforlig!

	Parti/liste
	Antal år i Randers Byråd –
 i storkommunens tid
	Antal budgetforlig 

	Beboerlisten
	18
	1

	Velfærdslisten
	12
	0

	Enhedslisten
	7
	0


Tabel 1: Listers deltagelse i budgetforlig

	Tjek evt.:  Link fællesbudget BL, VL, ENHL

Gennemgang af yderste venstrefløjs fællesbudget 2025 - 2028
Beboerlisten, SF, Enhedslisten, Velfærdslisten, Socialdemokratiet og Radikale Venstre har tilsammen 16 mandater. Altså, det de blå partier vil kalde rød stue har et absolut flertal på et mandat, og ”rød stue” ville i og for sig kunne lave en budgetaftale sammen. Det KRÆVER viljen er til stede hos alle nævnte seks politiske grupperinger – tabel 1 indikerer tydeligt, at den vilje ind til dags dato ikke findes hos de tre venstrefløjslister.
Mange borgere på gaden og på de sociale medier er nærmest vrede over, at  Radikale Venstre og Socialdemokratiet ikke vælger at lave et mere socialt budgetforlig med de partier og lister, som er til venstre side i byrådssalen – laver forlig med venstrefløjen. En del borgere forstår ikke, hvorfor der i år er lavet budgetforlig med Venstre og de konservative – Venstre og de konservative hvor velfærden indrømmet helt sikkert har lavere prioritet, end hos Radikale Venstre og vel også hos Socialdemokratiet.
Andet formål med denne gennemgang er bl.a. at give borgerne i Randers kommune et tal-indblik i, hvorfor et budgetforlig med venstre side af byrådssalen er umulig her i Randers kommune. Det gælder i år og i tidligere år. Hvorfor det i virkelighedens verden er umuligt for Radikale Venstre, trods god vilje, at lave et budgetforlig med Socialdemokratiet, Enhedslisten, Velfærdslisten, SF samt Beboerlisten. Til det formål benyttes BL, VL og ENHLs fællesbudget, der fremlægges ved dagens 2. behandling af budget 2025 – 2028; SF-Randers` fremlagte budgetforslag inddrages også i undersøgelsen.

Overblik over BL, VL og ENHLs budgetforslag for budget 2025 - 2028
Hvis man læser de tre listers fælles budgetforslag, er det en ren velfærds-gavebod til kommunens borgere. Hvordan kan det lade sig gøre, må de eftertænksomme borgere tænke. Hvordan Søren kan et mega-velfærdsløft lade sig gøre, når Randers kommunes forvaltning har udmeldt, at det gennemsnitligt er nødvendigt at spare 125 millioner kroner i alle årerne 2025, 2026, 2027 og 2028. For virkeligheden er, at vi lige nu har den klart største økonomiske krise i Randers storkommunes levetid; især på grund af der er store million underskud på det sociale område og på indkomstoverførsels området – i øvrigt presser lands-lovgivningen på disse områder mange danske kommuners økonomi.
Når man læser venstrefløjens Budget 2025 – 2028 må læseren forbavses over, at de har råd til ikke bare fastholde velfærden hos alle kommunens borgere – lige fra børnene, de unge til de ældre –, nej velfærden løftes markant. HVORDAN KAN VENSTREFLØJENS HIMMELSKE VELFÆRDSBUDGET LADE SIG GØRE?... lad os undersøge dette. Lad os finde definitive svar på dette.

Tal analyse
I følgende to tabeller undersøges hvordan BL, VL og ENHL skaffer penge til det, som vi her i undersøgelsen kalder deres ”himmelske velfærds-budget” - hvor besparelser på kernevelfærd ikke ses. Tvært imod, velfærden styrkes markant.  Lad os dykke ned i de to tabeller, hvis data er fra de tre listers eget fællesbudget 2025 - 2028, der som nævnt fremlægges ved dagens 2. behandling.
 Tabellen indeholder de vigtigste finansieringskilder, som listerne tager i brug i deres budgettering for at finde penge til deres ”himmelske velfærds-budget”.

	Finansiering/år
	2025
	2026
	2027
	2028
	Rigtige penge (rigtige be- sparelsesforslag)

	Akademikere, direktører og mellemledere
	30.500
	61.000
	83.000
	105.000
	

	Eksterne konsulenter
	10.000
	10.000
	10.000
	10.000
	

	Klimabro
	141.600
	12.500
	14.500
	16.500
	

	Reform pseudo-arbejde
	5.000
	10.000
	10.000
	15.000
	Fantasipenge i alt – eller trylleri

	Skatter udover sanktionsfri (>0,2 %)
	37.965
	151.470
	153.802
	159.456
	

	Ekstraordinært finansieringstilskud i forhold til budgetkreds
	
	29.700
	56.700
	56.700
	

	Finansiering til demografi og service forventninger om løft fra økonomiaftaler regering
	
	17.000
	34.000
	51.000
	

	I alt
	225.065
	291.670
	362.002
	413.656
	


Tabel 2: Vigtigste finansieringskilder til de tre listers budgetforslag – Nettobeløb 1000 kroner[footnoteRef:1]. [1:  Tal i tabeller er beregnet sådan, at i beløbet i en given post fratrækkes forligskredsens beløb, hvis forligskredsen også har budgetteret beløb på posten – f.eks. er det gjort ved ”ekstraordinært finansieringstilskud”.] 



Af ovenstående tabel 2 læses følgende:
Beløbene i tabel 2’s tre første rækker kan godt kaldes rigtige besparelser - om de er realistiske i den virkelige verden, vurderes senere i mini-undersøgelsen.
I år 2025 findes 30,5 millioner kroner på at afskedigede akademikere og overordnede ledere/direktører stigende til hele 105 millioner kroner i år 2028. For akademikere alene vil venstrefløjen spare 88 millioner kroner i yder-året 2028.
Der spares 10 millioner kroner årligt på eksterne konsulenter i de kommende fire år. Endelige findes der i år 2025 i alt 141 millioner kroner ved at droppe Klimabroen, og ved opgivelse af Klimabroen giver det yderlige nogle mindre millionbeløb i perioden 2026 – 2028.

Beløbene der ses i rækkerne 4 til 7 i tabel 2 er ikke rigtige penge (der hvor tekst er skraveret). I virkelighedens verden kan beløbene kun betragtes som fantasi-penge. De fantasimange-millioner af kroner er ren og skær ønsketænkning og venstrefløjs-trylleri. Vi dykker nu ned, og kigger på i fantasiens penge-verden.
Noget de tre venstrefløjs-lister kalder pseudoarbejde giver 5 millioner kroner i år 2025, og alt 10 millioner kroner årligt i de tre sidste budgetår (uklart hvad pseudo-arbejde er!). I årerne 2026 til 2028 ses venstrefløjen satser på, at regeringen og Folketinget igen giver et ekstraordinært finansieringstilskud på 56,7 millioner kroner, og det i alle årerne (som landsniveauet har gjort i budgetåret 2025, men som der ikke er givet løfte om gentages!). Desuden drømmer listerne om, at Regeringen og Folketinget giver et løft i de såkaldte demografi og service penge. Igen er pengene fri fantasi – igen ses et fatamorgana, og fatamorganaer kan ikke forbedre velfærden for kommunens borgere i deres virkelige liv… hverken til næste år eller i følgende år.
Skatteskruen får for fulde gardiner så deres ”himmelsk velfærds-budget” kan finansieres på budgetpapiret. I de tre sidste af årerne svarer beløbene til mere end 150 millioner kroner, og de massivt øgede skatteindtægter må vurderes at være ren ønsketænkning – mere om dette senere i analysen.

I nedenstående tabel 3 sammenfattes beløbene i tabel 2, hvor rigtige-penge (reelle besparelser) er sammenlagt, og fantasi-pengene lige så.
I år 2025 fremskaffer de tre lister i alt 225 millioner kroner stigende til mere end 400 millioner kroner i år 2028 til mere velfærd og service – det er i den grad for godt til at være sandt, må rigtig mange borgere tænke; eller for den sags skyld vælgere tænke – liste-fællesbudgettet er vel rendyrket vælgerbedrag… inden for markedsføring vil man klart kalde det ekstremt vildledende markedsføring.
Det ses, at BL, VL og ENHLs fremlagte budget indeholder fantasi-beløb for i alt ca. 43 millioner kroner i år 2025 stigende til ca.  282 millioner kroner i år 2028. 

	Finansiering /år
	2025
	2026
	2027
	2028
	

	Reelle besparelser
	182.100
	83.500
	107.500
	131.500
	Rigtige penge i alt 

	Fantasi-penge
	42.965
	208.170
	254.502
	282.156
	Fantasi penge i alt, eller trylleri

	I alt
	225.065
	291.670
	362.002
	413.656
	


Tabel 3: Vigtigste finansieringskilder til de tre listers budgetforslag fordelt på rigtige penge og fantasi-penge – Nettobeløb 1.000 kroner.

I tabel 4 nedenstående ses, hvor stor en procentdel af venstrefløjens samlede pengefremskaffelse til velfærdsforbedringer, som skaffes ved rigtige penge (reelle besparelser) og ved fantasi-penge. Reelle besparelser udgør 80 % i år 2025 og kun ca. 25% i de to yder-år, og dele af disse rigtige besparelser er af yderst tvivlsomme karakter, herom senere. 


	Procentandel/år

	2025
	2026
	2027
	2028

	Rigtige penge

	79
	21
	23
	25

	Fantasi-penge

	21
	79
	77
	75

	I alt

	100
	100
	100
	100


Tabel 4: Procentandel af de tre listers budgetforslag, der er rigtige penge og fantasi-penge
-
I år 2025 udgør 21 % af listernes pengefremskaffelse fantasi-penge, og i årerne 2026 – 2028 er det mellem 75 og 80% af pengefremskaffelsen, som er rene fantasi-penge; og husk på det er meget store millionbeløb det drejer sig om. Meget risikofyldt budgettering - reelt totalt uansvarligt overfor kommunens borgere, i en tid hvor der er de største økonomiske udfordringer i Randers storkommunes tid. Mere herom senere i undersøgelsen.

Reelle besparelser og nye skatteindtægter
Lad os nu sætte luppen endnu tættere på de besparelser, der her i mini-analysen benævnes ”rigtige penge”… reelle besparelser.
I Randers kommune er der i alt ca. 9.000 ansatte, hvoraf ca.  3,9 % er ledere og akademikere; mindre end 4 ud af 100 medarbejdere.
Beboerlisten, Velfærdslisten og Enhedslisten vil i år 2028 spare hele 88 millioner kroner alene på akademikere. Det svarer til i alt ca. 170 akademikerstillinger. I dag er der ca. 350 akademikere ansat i Randers kommune, heraf er ca. 100 magistre. Hvilke akademikere skal spares væk? Er det psykologer, arkitekter, ingeniører, jurister, terapeuter, bibliotekarer, økonomer… og tandlæger har jo også lang uddannelse. De svar giver den yderste venstrefløj ikke.
Med så stor afgang af nævnte medarbejdere, hvordan tænker f.eks. Bjarne Overmark og Kasper Fuhr, at det vil gå med lokalplaners og byggesagsområdets ventelister. Gå med vejområdets udvikling og planlægning? Ca. 40 psykologer er ansat i Randers kommune… er det dem listerne vil mindske i antal? På kulturområdet er der ansat omkring 50 akademikere på museer, stadsarkiv, bibliotekarer m.fl. - hvor mange af disse kultur-akademikere skal afskediges? Sådan kan man blive ved at argumentere imod BL, VL og ENHLs akademiker-budget-tiltag. Rigtig mange almindelige borgere og virksomheder rammes i hverdagen, hvis listernes akademiker-strategi gennemføres i virkelighedens verden, og som borgere og virksomheder nok ikke lige tænker over i hverdagen. Endelig er der en ledelses-dimension der kan diskuteres, som holdes ude af denne undersøgelse.
De tre lister vil, som nævnt tidligere, i alle årerne spare 10 millioner kroner på eksterne konsulenter, hvilket næsten svarer til det beløb som kommunens revisionsselskab årligt koster. Besparelsen betyder faktisk, at der ved besparelsens gennemførelse ikke bliver råd til ekspertrådgivning i komplicerede ad hoc sager, der uvilkårligt dukker op i ny og næ i så stor en kommune som Randers.
Her skal det nævnes, at Randers kommune langt fra er blandt de kommuner i Danmark, der benytter sig af mest af akademiske medarbejdere, sammenlignet med andre danske kommune. Vi ligger faktisk langt ned på kommunelisten, når der tages hensyn til kommunens indbyggertal.
Klimabroens opsparede penge bruges på velfærd; klimabro droppes. Randers kommune har indgået kontrakt med en ekstern part (AP Pension) om broens komme… langt fra sikkert kommunen kan komme ud af denne kontrakt. Så Klimabroen bør vel ikke indgå i reelle besparelser, som der gøres i denne analyse, men hører vel reelt under fantasipenge. Hertil skal anføres broen ikke kun handler om transport af biler, men i lige så høj grad er en del af sikring mod kommende årtiers vandstigninger, så Randers midtby undgår de oversvømmelsesproblemer, som vi for nylig har set i Vejle og Esbjerg.
Skatteskruen får for fulde gardiner i år 2025 og i de tre overslagsår. Skattestoppet indført af Folketinget for en del år siden gælder øjensynligt ikke for Beboerlisten, Velfærdslisten og Enhedslisten – eksisterer ikke i deres politiske verden og selvforståelse. I den yderste venstrefløjs fantasi-verden er der frihed til markante skattestigninger uden sanktioner, må vi konstatere (med et let smil på læben og stor undren). De tre lister budgetterer med skattestigninger, som i virkelighedens kommunale og landspolitiske verden er totalt umulige, og som Randers kommune aldrig vil få lov til af regeringen/Folketinget… og slet ikke uden sanktionspligt, som BL, VL og ENHL budgetterer med!
 
Venstrefløjens manglende indsigt eller bevidste lukken øjnene for skattestoppet skaffer ufatteligt mange ekstra skattekroner til velfærd i deres fællesbudget, som Radikale Venstre og de tre andre forligspartier selvfølgelig ikke kan gøre – vi er jo nødt til at være i virkelighedens verden, og må respektere Randers kommunes svære økonomiske virkelighed – være ansvarlige. Er forligspartierne ikke det, bliver ondt værre for kommunes borgere i de kommende år… sådan er den barske virkelighed. Den yderste venstrefløj fantasi om ikke-skattestop skaffer mere end 150 fantasi-millioner kroner til velfærd i deres fællesbudget… i årerne 2026, 2027 og 2028. Igen, fantasi-penge giver ikke mere velfærd i hverdagen til Randers kommunes borgere.

Afrunding yderste venstrefløj
Det kan konstateres, at Beboerlisten, Velfærdslisten og Enhedslistens fællesbudget som sædvanligvis er totalt urealistisk, og må ses som populisme af værste skuffe. Det kan kun konkluderes, at det er selvforskyldt, når de tre lister ikke er med i dette års budget, og reelt aldrig har været en del af budgetforligene i storkommunens tid – dertil er venstrefløjs-listernes økonomiske tænkning alt for langt fra den økonomiske virkelighed, der er i Danmark og i Randers kommune.
Beboerlistens, Velfærdslisten og Enhedslistens budget lever i en anden politisk virkelighed, og befinder sig på en anden politisk planet. Derfor er de tre lister selv skyld i, at de aldrig sidder med ved budgetbordet, og værre er, deres virkelighedsfjerne gøren og laden forhindrer, at Radikale Venstre og Socialdemokratiet igen og igen ikke kan betragte de tre venstrefløjslister som mulige forligspartnere – desværre. Måske vi havde haft et andet og bedre budget 2025 - 2028, på velfærdsdelen, hvis den yderste venstrefløj udviste realisme, mod og vilje til at tage politisk og økonomisk ansvar; når det gælder. 
Besparelser er umulige i år - med kommuneøkonomien in mente – men et andet budget-flertal, hvor venstre side af byrådssalen var forligsdeltager, kunne have fjernet nogle af de trælse velfærds-besparelser, der vedtages i aften… flere af de trælse tidsler, som radikale Mogens Nyholm udtrykte i sin budget-tale ved 1. behandlingen.
Listerne kan kunne takke sig selv for, at deres indflydelse i Randers Byråd er begrænset… meget begrænset endda…

NB De politiske grupperinger der laver budgetter, skal både være realistiske og ansvarlige, det siger alle økonomiske lærebøger om budgettering; også sidste år ramte de tre listers 2024 – 2027 fællesbudget langt uden for budget-skiven. Tjek eventuelt i link nedenstående:

LINK ANALYSE AF DE TRE LISTER BUDGET 2024 – 2027 BUDGET

SF- Randers` - kort vurdering
I de senere år har SF-Randers ikke været med til at tage ansvar for Randers kommunes budgetter. SF-Randers er heller ikke med i år. SF har allerede udtalt, og vil udtale sønderlemmende kritik, af dette års budget; og det samme gjorde SF-Randers sidste år. At være opposition er jo meget nemmere, end at tage ansvar… og oppositions rolle gør det tillige nemmere at føre sig frem i pressen med kritik, som SF-Randers gerne gør.
Der foretages nu en ultrakort analyse af SF-Randers` budgets indhold og realisme.

Tjek evt:  LINK SF-RANDERS BUDGETFORSLAG

	Finansiering/år
	2025
	2026
	2027
	2028
	Rigtige penge
 (reelle besparelser)

	Færre eksterne konsulenter
	1.500
	1.500
	1.500
	1.500
	

	Omlægning af økonomiafdeling
	1.500
	3.000
	3.000
	3.000
	

	Omlægning af jura
	500
	1.000
	1.000
	1.000
	

	Besparelser på akademikere og ledelse
	7.000
	13.000
	13.000
	13.000
	

	Reduktion af rammen Flodbyen
	5.000
	3.000
	3.000
	3.000
	

	Skattestigning 0,1 % mere end forligskreds
	13.400
	28.100
	29.500
	44.700
	Fantasipenge eller trylleri

	Nye demografi penge
	
	8.500
	17.000
	25.000
	

	Ekstraordinært finansieringstilskud
	
	29.000
	27.000
	27.000
	

	I alt
	28.900
	83.100
	95.000
	118.200
	


Tabel 5: Vigtigste finansiering til SF-Randers` budgetforslag – Nettobeløb i 1000 kroner

Af tabel 5 ses, at SF-Randers overordnet set også bruger trylleri for at skaffe penge til at få et budget, hvor der er råd til mere velfærd, end der findes i forligskredsens budget – hos Radikale og forligspartierne.
I nedenstående tabel 6 ses, hvor stor en procentdel af SF-Randers` pengefremskaffelser for at få råd til mere velfærd end forligskredsen, der skaffes ved henholdsvis fantasi-penge og rigtige penge (reelle besparelser).
”
	Procentandel/år
	2025
	2026
	2027
	2028

	Rigtige penge
	54
	25
	23
	18

	Fantasi-penge
	46
	75
	77
	82

	I alt
	100
	100
	100
	100


Tabel 6: Procentandel af SF-Randers` budgetforslag, der er rigtige penge og fantasi-penge.
Bemærk SF-Randers har fantasi-penge for i alt ca. 75 millioner kroner i både  år 2026 og 2027, og i år 2028 er der for næsten hele 100 millioner kroner i fantasi- penge. Retfærdigvis skal det nævnes, at ved SF’s skattestigning på ekstra 0,1% er sanktionen trukket fra – det gør den yderste venstrefløj ikke i deres fællesbudget.
Realismen ved SF-Randers ”rigtige besparelser”, analyseres ikke. Det er op til læseren selv at gøre, men dele af argumenterne benyttet i analysen af Beboerlisten, Velfærdslisten og Enhedslistens fællesbudget kan genbruges. Men det siger sig selv, at 75 – 100 fantasi-millioner kroner, der lægges ind i SF-Randers` budget i de tre sidste år, giver partiet behagelige muligheder for at lave fiktive velfærds-forbedringer i deres budget, som forligskredsen ikke har mulighed.
Fiktive penge i budgetlægning er særdeles risikofulde, og kan på sigt gøre ondt værre for kommunens borgere… og dermed for velfærden. SF-Randers tager heller ikke (ligesom den yderste venstrefløj!) kravet om besparelser på 125 millioner kroner i alle årerne (2025, 2026, 2027, og år 2028) alvorligt nok.
Ligesom ved listerne gives der mulighed for at tjekke en analyse af SF-Randers budget 2024 – 2027. Tjek link nedenstående.

LINK ANALYSE AF SF- RANDERS BUDGET 2024 – 2027 BUDGET

Afrunding på venstrefløjens fire politiske grupper
Der kan nu konkluderes på yderste venstrefløjs (BL, VL og ENHL) fremlagte budget, samt på SF-Randers` budgetforslag. 
De borgere, der gerne vil have, at Radikale Venstre i Randers kommune indgår i mere socialt vægtede budgetter i Randers kommune, har nu en fornemmelse af, at det er en mission impossible, som Randers Byråd er sammensat i dag. Tre venstrefløjspartier er ikke forligsvillige overhovedet, hvilket tabel 1`s data tydeligt dokumenterer.
BL, VL og ENHL-budget 2025 – 2028 rammer langt uden for budgetskiven – de tre lister hører til på en anden politisk planet, som de opfører sig budgetmæssigt i år; og som de reelt altid har gjort det i hele storkommunens tid.
SF-Randers` budget er mere virkelighedsnært, men både sidste år og især i år kan det konstateres, at SF-Randers i højere grad efterligner BL, VL og ENHLs populistiske og urealistiske budget-tænkning; men realismen hos SF-Randers er trods alt mere virkelighedsnær. SF lever ikke op til kravene om realistisk budgettering. Det er selvfølgelig smart at budgettere med bedre velfærd hos SF end hos forligskredsen… så kan SF-Randers bruge deres ikke-realistiske budget til i 2025 valgåret at hamre løs på Radikale Venstre, Socialdemokratiet, Venstre og de konservatives vedtagne budgets velfærdsdel. 
SF-Randers kalkulerer selvfølgelig med, at vælgerne ikke opdager SF’s budget 2025 – 2028 er oppustet på velfærdsdelen – altså dele af finansieringen til undgå visse velfærds-nedskæringer i de følgende fire år ikke findes i virkelighedens verden – pengefremskaffelsen er fantasi-penge. Når/hvis vælgerne ikke opdager SF-Randers` fupnummer kan der virkelige føres signalpolitik.
 SF-Randers kan godt mistænkes for, at de i budgetforhandlingerne har tænkt på, at der er kommunevalg næste år… at kommunevalgets komme er en del af SF-taktikken om at ikke gå med i budgetaftale. For SF-Randers ved jo godt, at pressen mest af alt kun tager historier op, hvor de partier det tager ansvar for kommunale budgetter kan gives kritik - gives nogle tæsk. 
Altså. I virkelighedens politiske verden er det helt ufarligt rent mediemæssigt for oppositionen at fremlægge urealistiske budgetter – det har ikke pressens interesse at udfolde det over for offentligheden…  derved giver medierne oppositionen gode muligheder for at lurepasse over for borgerne/vælgerne; også i velfærdsdiskussionen. Oppositionen får lov til at give stor kritik i medierne til de ansvarlige budgetpartier, og ad den vej i den grad giver SF-Randers og de yderste venstrefløjslister god grobund for at forføre borgerne/vælgerne frem til det kommende valg – og borgerne/vælgerne får ikke den anden side af mønten at se – oppositionens absurde og urealistiske budget forbliver skjulte, rent mediemæssigt for borgerne/vælgerne, desværre… 
 
Afslutning
Det kan konkluderes, at det ikke er Beboerlisten, Velfærdslisten og Enhedslisten der i årerne fremover er nøglen til velfærdsdelen kan opprioriteres i Randers kommunes fremtidige budgetter – tværtimod – venstrefløjslisterne er bjælken, der forhindrer dette. SF-Randers har vist, at de kan deltage i budgetter, hvis de vil; for nogle år tilbage. SF er potentiel budgetdeltager, og kan i årerne fremover bidrage til velfærdsdelen opprioriteres i Randers kommunes budgetter – i strategisk samarbejde med Radikale Venstre og vel også Socialdemokratiet.

Nøgle til mere velfærd i Randers kommune
En nøgle kunne være: Forestiller man sig, at Radikale Venstre, SF-Randers styrkes mandatmæssigt ved næste års kommunevalg, og Socialdemokratiet ikke mister saft og kraft, vil det giveklart  forbedrede muligheder for velfærdsmæssige positioneringer, når der forhandles budgetter i fremtiden.
De tre venstrefløjslisters placering på en anden politisk planet, og deres taktik med altid at ”have armene over kors” ved budgetforhandlinger gør, at de ikke er en del af løsningen – Beboerlisten, Velfærdslisten og Enhedslisten er en stor del af problemet. 
Det ses på sociale medier, at SF`s enlige byrådsmedlem Rosa Lykke Yde mener, at der er brug for et andet flertal… denne analyse viser tydeligt, at der er brug for mandatændringer partigrupperne imellem i Randers Byråd… og her beskrevne ”nøgle” er klart hovednøglen - hvis borgerne i Randers Kommune ønsker velfærdsdelen prioriteres bedre...

